Az Operások szerint most érkezett el az idő, hogy mi magunk legyünk a kiszolgálók a világban. Érdekes koncepció.

Megjelent ma az Opera Unite, ami egészen röviden egy házi szerver megoldás mindenféle funkciókkal. Képeket, fileokat oszthatunk meg, chatelhetünk a segítségével, látogatók postiteket ragaszthatnak fel rá, elérhetjük az otthoni zenéinket — nagyjából ezzel lehetne jellemezni az ambíciózus vállalkozást. Persze akinek erre van szüksége, mármint kiszolgáló oldalon, Operát kell futtatnia hozzá. Illetve regisztrálnia egy újabb accountot (de talán ez a legkevesebb).

Nekem az első benyomásom ellentmondás volt ezzel kapcsolatban. Eleve a saját gépünkből egy netre kapcsolt, akár nyilvánosra engedélyezett, akár privát célra hagyott kiszolgálót csinálni nem szerencsés már csak a hacker-veszély miatt sem. De ott van annak is a kérdése, hogy ha éppen nem online a gépünk, akkor szart se ér az egész. Még nem láttam olyan kiszolgálót, ami annak megfelelően vált zöldről pirosra, hogy éppen a tulajdonosa merre lófrál a városban. Nem, ez butaság. Harmadrészt meg ugye nálunk nem akkora a sávszélesség felfelé, mint a norvégoknál.

Valószínűleg az operások az otthoni desktop gépekre szánják az Unite-ot. De akkor mi értelme van a böngészőségének? Láttunk már ilyet, mindenféle gépre telepíthető szolgáltatások formájában. Az összes cucc, amit kitaláltak, létezik már ilyen formában, aki el akarja érni a zenéit, meg tudja osztani más módon a library-jét.

Egyelőre nem látom az értelmét ennek az anti-cloud computing megközelítésnek. Nem tudom elképzelni, hogy én hogyan használnám, mi célt szolgálna.

Láthatóan az operásokat zavarják a nagytestvér szerverek. Engem érdekes módon nem zavar. Leszarom, hogy a Google mindent tud rólam. Legyen vele boldog! Ha írnak egy levelet, melyben megkérdik a pöcsöm méretét, át tudom küldeni a részletes Excel kimutatásomat, amibe általános iskolás korom óta vezetem. Ja, bocs, nem, hiszen már online dokumentum a felhőjükben. 🙂 Nagy dolog.

A szenzitív adataimat meg úgyis 128 bites AES kódolású diszk imázsban tárolom.

Nem értem én az Operát, nem látom az innovációt. (Én eleve nem akarnék innoválni egy marginális böngészőre épülve.) Azt látom, hogy próbálkoznak. És az mindig jó dolog.

update: máris kiderült egy nagyon komoly dolog az Opera Unite-ról, ugyanis ez a tökéletes DC++ szerver. Csak a szolgáltatónak kell Opera Unite-ot futtatnia, a többiek azonnal jöhetnek csetelni, letölteni MKV-ket. Íme, itt megírom:

És percekkel később máris baráti diskurzus a twitterről:

Nem sokkal később dobisan megosztotta a V-TECH nevű mappáját, amin keresztül új tabban elkezdetm streamelni egy érzelmeset. És ment, működött minden. Nagyon kényelmes volt.

Mindezt Kris33 gépéről.